  Майя Бывальцева 23-тӥ куартолэзьлы Удмуртиысь 544 нылпи лагерьёс Роспотребнадзорлэн элькунъя управлениезлэсь санитарной эсэпъёслы но куронъёслы тупамзы сярысь йылсанкыл (заключение) басьтӥзы. Со сярысь ужъюртлэн пресс-службаез ивортэ. 2019-тӥ арын гужем Удмуртиын нылпиослы шутэтскон но тазалыксэс юнматон 631 огазеяськонъёс усьтӥськозы. Соос 68 сюрс 500-лэсь трос пиналъёсты пумиталозы. Солэсь азьвыл Роспотрбенадзорлэн управлениысьтыз ӧнерчиос ваньзэ лагерьёсты эскерыны кулэ. Роспотребнадзорлэн Удмурт Элькунъя управлениезлэн пресс-службаезОзьы ик нылпи лагерьёсы сиён-юон ваисьёслы нимысьтыз саклык висъяськоз. Туннэ нуналлы управлениысь ӧнерчиос 47 огазеяськонъёсты эскеризы. Со улсын санитарной катрадлыкез но технической регламентъёсты тӥян учыръёс шараяськизы. Со пумысен административной эрикрадэз тӥян сярысь 733 сюрс манет тыр 67 протоколъёс гожтэмын. Эскеронъёс дыръя бадӟым саклык висъяське юон вулэн, сиён-юонлэн ӟечлыксылы, пиналъёсты возён интыослэн кышыттэмлыксылы. Гигиеная дышетонъёс но аттестация пыр 73 процент палаез лагерьёсын ужасьёс ортчизы ни. Пиналъёслэсь шутэтскон дырзэс радъясь но тазалыксэс юнматӥсь огазеяськонъёсты чаклан азьланьтӥське.  Тегъёс: Мерлык Ижкар Роспотребнадзор нылпиос Удмуртия гужем  